
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1052 


8 Αυγούστου 2001 


ΑΠΟΦΑΣΕΙ Σ 

Αριθ. 13251,13456 

Έγκριση Ο.Ε.Υτης Δ.Ε.Υ.Α Αντιρρίου. 

Ο ΓΕΝΙΚΟΣ ΓΡΑΜΜΑΤΕΑ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του αρθ. 7 του Ν. 1069/80 (ΦΕΚ191 /τΑ') περί κι¬ 
νήτρων δια την ίδρυοη επιχειρήσεων Ύδρευσης αποχέτευσης. 

2. Τις διατάξεις του αρθ. 6 του Ν. 2307/95 (ΦΕΚ 
113/τΑ'/15.6.95). Προσαρμογή νομοθεσίας αρμοδιοτήτων Υπ. 
Εσωτερικών στις διατάξεις για την Νομαρχιακή Αυτοδ/ση. 

3. Τις διατάξεις του αρθ. 34 του Ν. 2190/94 (ΦΕΚ 
28/Α73.3.1994). Σύσταση ανεξάρτητης αρχής για την επιλογή 
προσωπικού & ρύθμιση θεμάτων Δ/σης. 

4. Την αριθ. 120/2001 απόφαση του Δημοτικού Συμβουλίου 
του Δήμου Αντιρρίου περί έγκρισης του Ο.ΕΥ της Δ.Ε.Υ.Α. 
Αντιρρίου. 

5. Τις διατάξεις του αρθ. 27 του Ν. 2081/92 (ΦΕΚ 
54/τΑ'/10.9.92)αναφορικά με τον έλεγχο των δαπανών που 
προκαλούν οι κανονιστικές διοικητικές πράξεις. 

6. Την αρθ. 241/18.8.98 απόφαση του Γεν. Γραμματέα Περι¬ 
φέρειας Δυτ. Ελλάδας που δημοσιεύτηκε στο ΦΕΚ 939/ 
1.9.1998 (τεύχος Β'), αποφασίζουμε: 

Εγκρίνουμε την αριθ. 120/2001 απόφαση του Δημοτικού 
Συμβουλίου του Δήμου Αντιρρίου, που αναφέρεται στην ψή¬ 
φιση Ο.Ε.Υ της Δημοτικής Επιχείρησης Ύδρευσης Αποχέτευ¬ 
σης Αντιρρίου & ο οποίος αναλυτικότερα έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΔΗΜΟΥ ΑΝΤΙΡΡΙΟΥ 
ΚΕΦΑΛΑΙΟ Α' 

Γ ενικέ Διατάξεις 
Άρθρο 1 

Περιπτώσεις προσλήψεων 

Η πρόσληψη προσωπικού με σύμβασης εργασίας Ιδιωτικού 
Δικαίου από την επιχείρηση επιτρέπεται: 

α) Προς πλήρωση των δια του παρόντος Οργανισμού Εσω¬ 
τερικής Υπηρεσίας (Ο.Ε.Υ.) προβλεπόμενων θέσεων και 

β) Προς κάλυψη παροδικών αναγκών. 

Άρθρο 2 

Αντικείμενο Ο.Ε.Υ. 

1. Το πάσης φύσεως προσωπικό της επιχείρησης διέπεται 
απότονπαρόντα Ο.Ε.Υ. Ειδικότερα ο Ο.Ε.Υ. καθορίζειτην ορ¬ 
γάνωση, τη σύνθεση και την αρμοδιότητα των υπηρεσιών, τον 


αριθμό των θέσεων του πάσης φύσεως προσωπικού αναλό- 
γως προς τις ανάγκες της επιχείρησης, την κατά τα μισθολο- 
γικά κλιμάκια κατανομή των θέσεων αυτών κατά ομάδα ειδι¬ 
κοτήτων και αναλόγως της βαθμίδος εκπαιδεύσεως, τις απο¬ 
δοχές, τοντρόπο προσλήψεως και απολύσεως και το αρμόδιο 
προς τούτο όργανο (άρθρο 7 Ν. 1069/80) έως και κάθε άλλο 
θέμα σχετικό με την υπηρεσιακή κατάσταση του προσωπικού. 

2. Το κατά την προηγούμενη παράγραφο προσωπικό της 
επιχειρήσεως συνδέεται μετ’ αυτής με σύμβαση εργασίας 
ιδιωτικού δικαίου. 

ΚΕΦΑΛΑΙΟ Β' 

Οργάνωση - Σύνθεση - Αρμοδιότητες Υπηρεσιών 
Άρθρο 3 

Βασική διάρθρωση Υπηρεσιών 

Η υπηρεσία της επιχειρήσεως διαρθρούται ως κάτωθι: 
α) Δ/νση Υπηρεσιών 
β) Διοικητική Υπηρεσία 
γ) Οικονομική Υπηρεσία 
δ) Τεχνική Υπηρεσία 

Άρθρο 4 

Αρμοδιότητες διευθύνσεως Υπηρεσιών 

1. Τα καθήκοντα, τα δικαιώματα και οι αρμοδιότητες Δ/νσε- 
ως Υπηρεσιών ορίζονται ως ακολούθως: 

α) Τα απορρέοντα από τις διατάξεις του Ν. 1069/80 (ΦΕΚ 
191/80) και που είχε ο Γενικός Δ/ντής. 

β) Η επίλυση της αμφισβητήσεως περί την αρμοδιότητα κά¬ 
θε Υπηρεσίας. 

γ) Η ρύθμιση θεμάτων που αναφέρονται στην καλή λειτουρ¬ 
γία της επιχείρησης, την οργάνωσή της και τις σχέσεις με 
τους πολίτες στα θέματα της παροχής των υπηρεσιών της 
προς αυτούς, ή τις υποχρεώσεις αυτών προς την επιχείρηση. 

2. Στη Δ/νση υπηρεσιών υπάγεται και η Γραμματεία Δ/νσεως 
που οι αρμοδιότητες ορίζονται ως ακολούθως: 

α) Τήρηση αρχείου Δ/ντού της Δ.Ε.Υ.Α.Α. 
β) Δακτυλογράφηση αλληλογραφίας και αναφορών Δ/ντή. 
γ) Της συγκεντρώσεως των αναγκών στοιχείων προς ενημέ¬ 
ρωση του Προέδρου καιτωντου Διοικητικού Συμβουλίου και της 
εν γένει προπαρασκευής των θεμάτων προς εκπλήρωση των κα¬ 
θηκόντων αυτών, της εν γένει αλληλογραφίας τους και οργανώ- 
σεώςτης μετά των υπηρεσιών και κοινού επικοινωνίας αυτών. 

δ) Της καταχωρήσεως των αποφάσεων του Διοικητικού 
Συμβουλίου σε ειδικό βιβλίο που απαριθμείται, μονογραφεί¬ 
ται και θεωρείται από τον Πρόεδρο του Διοικ. Συμβουλίου. 
Αντί ειδικού βιβλίου δύναται να χρησιμοποιούνται φύλλα χάρ¬ 
του τα οποία βιβλιοδετούνται στο τέλος του ημερολογιακού 
έτους. Σε περίπτωση χρησιμοποιήσεως μαγνητοφωνικής συ- 

σκευής για την μαγνητοφώνηση των πρακτικών επιμελείται 
της μαγνητοφωνήσεως και απομαγνητοφωνήσεως αυτών. 

ε) Της κοινοποιήσεωςτων αποφάσεωντου Διοικητικού Συμ¬ 
βουλίου έως και κάθε εργασίας σχετικής με τη συγκρότηση, 
λειτουργία κ.λπ. του Διοικ. Συμβουλίου. 

ζ) Της προπαρασκευής των θεμάτων για την άσκηση των 
αρμοδιοτήτων του Δ/ντή Υπηρεσιών. 

η) Κάθε εργασίας σχετικής με την ενάσκηση των αρμοδιο¬ 
τήτων του Δ/ντή Υπηρεσιών, 
θ) Οι δημόσιες σχέσεις της επιχείρησης. 

Άρθρο 5 

Αρμοδιότητες Διοικητικής Υπηρεσίας 

1. Στην αρμοδιότητα της Διοικ. Υπηρεσίας αγάγονταιτα κα¬ 
τωτέρω θέματα: 

α) Η εν γένει υπηρεσιακή κατάσταση και απόλυση του προ¬ 
σωπικού. 

β) Η μελέτη της πολιτικής του προσωπικού, 
γ) Οι αποδοχές, χορήγηση επιδομάτων, οδοιπορικά έξοδα 
κ.λπ. του προσωπικού. 

δ) Η υπερωριακή απασχόληση και αμοιβή, υγειονομική πε¬ 
ρίθαλψη και νοσηλεία του προσωπικού. 

ε) Κάθε θέμα συναφές με την εν γένει υπηρεσιακή κατά¬ 
σταση του προσωπικού. 

στ) Η διακίνηση της εισερχόμενης αλληλογραφίας, 
ζ) Η διεκπεραίωση της εξερχόμενης αλληλογραφίας, 
η) Η οργάνωση, ταξινόμηση, τήρηση κ.λπ. του γενικού αρ¬ 
χείου. 

θ) Η τήρηση των φακέλων δικαστικών υποθέσεων της επι¬ 
χείρησης. 

ι) Κάθε εργασία που ήθελε ανατεθεί σ’ αυτό από Δ/ντή υπη¬ 
ρεσιών και προϊστάμενο της υπηρεσίας. 

κ) Της Διοικητικής υπηρεσίας πρόί'οταται ο Προϊστάμενος 
της διοικητικής υπηρεσίας. 

Άρθρο 6 

Διάρθρωση - Αρμοδιότητες Οικονομικής Υπηρεσίας 

1. Την οικονομική υπηρεσία απαρτίζουντα κάτωθι γραφεία: 
α) Γ ραφείο εξυπηρέτησης πελατών. 

β) Γ ραφείο λογιστηρίου, 
γ) Γραφείο Ταμείου. 

2. Της οικονομικής υπηρεσίας προίσταται ο προϊστάμενος 
λογιστηρίου. 

3. Στην αρμοδιότητα του γραφείου εξυπηρέτησης πελατών 
περιλαμβάνονται: 

α) Αποστολή των κάθε είδους λογαριασμών προς τους κα¬ 
ταναλωτές της Δ.Ε.Υ.Α.Α. 

β) Ενημέρωση του Ταμείου σχετικά με την αποστολή των 
λογαριασμών. 

γ) Αποδοχή ειδοποιήσεων σχετικών με βλάβες στα συστή¬ 
ματα ύδρευσης και αποχέτευσης και προώθησή τους προς το 
Τμήμα Λειτουργίας και Συντήρησης. 

δ) Παραλαβή αιτήσεως για νέες συνδέσεις ή επεκτάσεις 
των συστημάτων ύδρευσης, αποχέτευσης και προώθησή 
τους προς τα αρμόδια γραφεία του Τομέα Τεχνικής Διαχείρι¬ 
σης. 

ε) Αποστολή απαντήσεως στις κάθε είδους αιτήσεις των κα- 
ταναλωτώντης Δ.Ε.Υ.Α.Α. 

στ) Γ ενική αρμοδιότητα για διευκόλυνση των καταναλωτών 
στις συναλλαγές τους με την Δ.Ε.Υ.Α.Α. 

ζ) Αποστολή ενημερωτική εντύπων προς τους καταναλωτές 
της Δ.Ε.Υ.Α.Α. 

4. Στην αρμοδιότητα του Γραφείου Λογιστηρίου περιλαμ¬ 
βάνονται: 

α) Τήρηση όλων των απαιτουμένων από το εφαρμοζόμενο 
σύστημα λογιστικών βιβλίων και λογαριασμών για την παρα¬ 
κολούθηση της οικονομικής και του και του πάγιου κεφαλαί¬ 
ου της Δ.Ε.Υ.Α.Α. 


β) Σύνταξη όλων των περιοδικά απαιτουμένων λογιστικών 
καταστάσεων (π.χ. ισοζύγιο, ισολογισμοί, κ.λπ.) και αναφο¬ 
ρών για την πληροφόρηση της διοίκησης και των καταναλω¬ 
τών της Δ.Ε.Υ.Α.Α σχετικά με τη διαχείριση και την οικονομική 
θέση της επιχείρησης. 

γ) Τήρηση του συστήματος οικονομικής κοστολόγησης των 
παρεχομένων υπηρεσιών. 

δ) Έκδοση των κάθε είδους λογαριασμών των καταναλω¬ 
τών της Δ.Ε.Υ.Α.Α. 

ε) Εκκαθάριση, έλεγχος και έκδοση των σχετικών ενταλμά¬ 
των πληρωμής για κάθε είδους δαπάνες της Δ.Ε.Υ.Α.Α. 

στ) Παρακολούθηση της εξέλιξης του οικονομικού προβλή¬ 
ματος της Δ.Ε.Υ.Α.Α. και ενημέρωση του Δ/ντή Δ.Ε.Υ.Α.Α. 
ζ) Λήψη ενδείξεων υδρομετρητών. 

η) Προγραμματισμός και λειτουργία ηλεκτρονικού υπολο¬ 
γιστή για την εξυπηρέτηση των αναγκών όλων των επιχειρη¬ 
σιακών μονάδων της Δ.Ε.Υ.Α.Α. σύμφωνα με το εκάστοτε 
εφαρμοζόμενο σύστημα επεξεργασίας πληροφοριών. 

5. Στην αρμοδιότητα του γραφείου Ταμείου περιλαμβάνε¬ 
ται: 

α) Βεβαίωση και είσπραξη εσόδων, 
β) Πληρωμές δαπανών, 
γ) Τήρηση βιβλίων Ταμείου. 

δ) Παρακολούθηση τραπεζικών λογ/κών καταθέσεων. 

Άρθρο 7 

Διάρθρωση - Αρμοδιότητες Τεχνικής Υπηρεσίας 

1. Την Τεχνική Υπηρεσία απαρτίζουντα κάτωθι τμήματα: 
α) Τμήμα έργων, που αποτελείται από: 

αα) Γ ραφείο προγραμματισμού και υποστήριξης έργων, 
αβ) Γ ραφείο Μελετών και κατασκευών έργων, 
β) Τμήμα λειτουργίας και συντήρησης δικτύων που περι¬ 
λαμβάνει: 

βα) Γ ραφείο λειτουργίας και συντήρησης δικτύων, 
ββ) Γ ραφείο προμηθειών και αποθήκης. 

2. Στην αρμοδιότητα του Γραφείου προγραμματισμού και 
υποστήριξης έργων περιλαμβάνονται: 

α) Προετοιμασία των βραχυπροθέσμων, μεσοπροθέσμων 
και μακροπροθέσμων κατασκευαστικών προγραμμάτων της 
Δ.Ε.Υ.Α.Α. και σύνταξη τεχνοοικονομικών μελετών. 

β) Παρακολούθηση της υλοποίησης των διαφόρων επενδυ¬ 
τικών προγραμμάτων και καθορισμός των τεχνικών προδια- 
γραφώνπου θα χρησιμοποιηθούν στη μελέτη, στη κατασκευή 
και λειτουργία των έργων. Συνεχής ενημέρωση και βελτίωσή 
τους. 

γ) Ετοιμασία οικονομικών εκτιμήσεων, κοστολογήσεων και 
επικαιροποίηση προϋπολογισμών για τα διάφορα επενδυτικά 
προγράμματα της Δ.Ε.Υ.Α.Α. την λειτουργία των δικτύων και 
την κατασκευή των έργων. 

δ) Παρακολούθηση της εφαρμογής των παραπάνω εκτιμή¬ 
σεων και συνεχής βελτίωσή των. 

ε) Έλεγχος των οικονομικών μεγεθών που προτείνεται από 
τις διάφορες μελέτες. 

στ) Εισήγηση στο Δ/ντή της Δ.Ε.Υ.Α.Α. περίτου τρόπου δη- 
μοπράτησης σύνταξηςτων συμβατικώντευχών γιατις διάφο¬ 
ρες μελέτες και έργα. 

ζ) Διενέργεια διαγωνισμού για μελέτες και κατασκευές, 
η) Προετοιμασία και παρακολούθηση των χρονοδιαγραμ¬ 
μάτων κατασκευής των διαφόρων έργων. 

3. Στην αρμοδιότητα του γραφείου Μελετών και κατασκευ¬ 
ών περιλαμβάνεται: 

α) Σύνταξη μελετών από το προσωπικό του γραφείου, 
β) Επίβλεψη των εκτελουμένων μελετών και έλεγχος της 
εφαρμογής των σχετικών προδιαγραφών και χρονοδιαγραμ¬ 
μάτων. 

γ) Εισήγηση στο Δ/ντή της Δ.Ε.Υ.Α.Α. σχετικά με την έγκρι¬ 
ση μελέτης. 

δ) Επίβλεψη των εργασιών που εκτελούνται από την 
Δ.Ε.Υ.Α.Α. ή από εργολάβους. Έλεγχος της εφαρμογής επι¬ 
θυμητών προδιαγραφών και χρονοδιαγράμματα όπως προ- 
τάθηκαν από τις σχετικές μελέτες. 

ε) Συντονισμός με έργα που εκτελούνται από άλλους φο¬ 
ρείς (...Δημόσιο επιχειρήσεις κοινής ωφέλειας κ.λπ.). 

στ) Εισήγηση στο Δ/ντή της Δ.ΕΥ.Α.Α. σχετικά με την προ¬ 
σωρινή και οριστική παραλαβή των έργων. 

ζ) Εντολές πληρωμής των μελετητών και εργολάβων προς 
το Λογιστήριο. 

η) Ενημέρωση του Γραφείου προγραμματισμού και υπο¬ 
στήριξης έργων για αναθεώρηση προδιαγραφών και εκτιμή¬ 
σεων κόστους όπως επίσης και σχετικά με την πρόοδο υλο¬ 
ποίησης των διαφόρων επενδυτικών προγραμμάτων. 

5) Στην αρμοδιότητα του Γραφείου λειτουργίας και συντή¬ 
ρησης των δικτύων ύδρευσης - αποχέτευσης ανάλογα με τις 
τοπικές και χρονικές συνθήκες (εγκρίνεται από τον Δ/ντή). 

β) Η εκτέλεση εργασιών συντήρησης και η λειτουργία των δι¬ 
κτύων ύδρευσης - αποχέτευσης σύμφωνα με το πρόγραμμα. 

γ) Η επίλυση προβλημάτων και επισκευή βλαβών που εμφα¬ 
νίζονται κατά τη λειτουργία των δικτύων. 

δ) Η κατασκευή μικρών έργων απαραιτήτων για την καλύτε¬ 
ρη εξυπηρέτηση των δημοτών, 
ε) Η κατασκευή των συνδέσεων. 

στ) Η εισήγηση για αγορά νέων Υλικών στον Δ/ντή της επι¬ 
χείρησης. 

ζ) Η τήρηση λεπτομερούς αρχείου εργασιών συντήρησης, 
επισκευών, κατασκευών. 

η) Η τήρηση αρχείου λειτουργικών και οικονομικών στοιχεί¬ 
ων από τις εργασίες λειτουργίας συντήρησης και κατασκευ¬ 
ής δικτύων (στοιχεία κοστολόγησης). 

θ) Εκπόνηση προγράμματος ποσοτήτων των διαφόρων υλι¬ 
κών αποθήκης. 

ι) Πληροφόρηση των υπολοίπων υπηρεσιών της επιχείρη¬ 
σης όποτε απαιτείται. 

7) Στην αρμοδιότητα του γραφείου προμηθειών και αποθή¬ 
κης περιλαμβάνονται: 

α) Συγκέντρωση παραγγελιών για αγορές εξοπλισμού και 
υλικών όλων των τμημάτων. 

β) Συνεννοήσεις με τους προμηθευτές για την εκτέλεση των 
παραγγελιών. 

γ) Παραλαβή παραγγελθέντων υλικών και μηχανημάτων, 
δ) Αποθήκευση παραληφθέντων. 

ε) Έλεγχος αποθηκευμένων ποσοτήτων σύμφωνα με τα 
προγράμματα αποθήκης, 
στ) Τήρηση αρχείου αγορών, προμηθευτών, 
ζ) Τήρηση βιβλίων αποθήκης. 

η) Πληροφόρηση των τμημάτων της επιχείρησης για τυχόν 
νέες αγορές. 

ΚΕΦΑΛΑΙΟ Γ 

Θέσεις - Κατάταξη θέσεων κατά μισθολογικά 
κλιμάκια - αποδοχές 
Άρθρο 8 

Θέσεις προσωπικού κατά κλάδους, κατηγορίες και ειδικό¬ 
τητες και κατάταξη αυτού κατά μισθολογικά κλιμάκια. 

1. Ο αριθμός θέσεων των πάσης φύσεως προσωπικού της 
επιχείρησης και κατά τις ανάγκες αυτής καθορίζεται ως εξής: 

Α' Κλάδος γενικών θέσεων 2 


Κατ. Στελ. γεν. θέσεων 

Θέσεις 

Κλάδος 

α) Δ/ντής υπηρεσιών 

1 

ΠΕ 

β) Προϊστ/νοςδιοικ. υπηρ. 

1 

ΠΕ 

Β' Κλάδος τεχνικών 4 


α) Κατ. Τεχν. Μηχ. ή υπομηχ. 

1 

ΠΕ 

β) Τεχν. Υδραυλ. 

2 

ΔΕ 

γ) Υδρονομέας 

1 

ΔΕ 


Γ Κλάδος διοικ. οικ. 4 


Δακτυλογράφο - Γραμματέα 1 ΔΕΙ 

Λογιστής 1 ΠΕΙ 

Ταμίας - Εισπράκτορας 1 ΔΕΙ 

Καταμετρητής 1 ΔΕΙ 

Δ' Κλάδος μισθωτών γεν. υπηρεσιών 3 

Οδηγός οχημ. - χειριστή 1 ΔΕΙ 

μηχανημάτων 

Εργάτες 2 ΥΕ1 

Άρθρο 9 


Μισθοδοσία προσωπικού (τακτικού - έκτακτου) 

1. Μισθοδοσία. Όλο το προσωπικό τακτικό των εργαζομέ¬ 
νων στη Δ.Ε.Υ.Α.Α. θα πληρώνεται σύμφωνα με την ισχύουσα 
κάθε έτους συλλογική σύμβαση εργασίας και όπως αυτό θα 
διαμορφώνεται κάθε φορά. 

Σε καμία περίπτωση δεν μπορεί να υπάρξει μείωση των απο¬ 
δοχών των εργαζομένων που ισχύουν σήμερα. 

2. Οι αποδοχές του έκτακτου προσωπικό καθορίζονται με 
την κλαδική συλλογική σύμβαση εργασίας που ισχύει κάθε 
φορά. 

3. Στο Γραμματέα συνεδριάσεων του Δ.Σ. και σύμφωνα με 
τοΝ. 1069/80. 

Άρθρο 10 

Κοινωνική πρόνοια - Επιδόματα 

1. Το προσωπικό της Δ.Ε.Υ.Α.Αντιρρίου αμοίβεται με μηνι¬ 
αίο μισθό που καταβάλλεται τμηματικά την πρώτη και δέκατη 
έκτη μέρα κάθε ημερολογιακού μήνα. 

2. Ο εργαζόμενος δικαιούται μισθό από την ημέρα της 
πραγματικής ανάληψης υπηρεσίας. 

3. Τα δώρα Χριστουγέννων, Πάσχα και το επίδομα ετήσιας 
άδειας υπολογίζεται με βάση το σύνολο των αποδοχών. 

4. Το διοικητικό Συμβούλιο της επιχείρησης ορίζει εκάστο- 
τε με απόφασή του και μετά πρόταση της Δ/νσεως τις κατα¬ 
βαλλόμενης αποζημιώσεως και οδοιπορικά έξοδα για εκτέλε¬ 
ση υπηρεσίας εκτός της έδρας της επιχείρησης κατά τα 
ισχύοντα στους δημοτικούς υπαλλήλου. 

5. Το διοικητικό συμβούλιο της επιχείρησης μπορεί με από¬ 
φασή του: 

α) Να προσαυξάνει το βασικό μισθό των μισθωτών της επι¬ 
χείρησης ως ακολούθως: αα) διευθυντού υπηρεσιών και των 
προϊσταμένων υπηρεσιών και τμημάτων σε ποσοστό μέχρι 
10 %. 

αβ) του λοιπού προσωπικού μέχρι 3%. 

β) Να χορηγεί επίδομα διαχειριστικών λαθών στον ταμία - ει- 
σπράκτορα που διαχειρίζονται χρήματα σε ποσοστό μέχρι 
10% επί του βασικού μισθού. 

γ) Να χορηγεί στο Δ/ντή Υπηρεσιών και στους προϊσταμέ¬ 
νους των υπηρεσιών επίδομα θέσης σε ποσοστό μέχρι 20% 
επί του βασικού τους μισθού. 

δ) Να χορηγεί στους εργατοτεχνίτες που εργάζονται χειρο- 
νακτικά στα δίκτυα ύδρευσης και αποχέτευσης εκτός γραφεί¬ 
ου και για όσο χρόνο εργάζονται σ’ αυτά, επίδομα ανθυγιεινής 
εργασίας σε ποσοστό μέχρι 15% επίτου βασικού τους μισθού. 

ε) Να χορηγεί στο χειριστή μηχανημάτων - οδηγό αυτοκινή¬ 
του εφ’ όσον δουλεύει περισσότερα του ενός είδη μηχανημά¬ 
των επίδομα σε ποσοστό 15% επί του βασικού μισθού της 
αμοιβής της ειδικότητας που επέλεξε. 

ζ) Οι εργαζόμενοι στη Δ.ΕΥ.Α.Α. με απόφαση Δ.Σ. θα υπο- 
χρεούνται να εργάζονται κατά το ωράριο εργασίας τους σε 
αντικείμενα πέραν εκείνων για τα οποία προσελήφθησαν εφ’ 
όσον είναι παρεμφερή με την ειδικότητά τους και δεν υπάρχει 
άλλος που να καλύπτει εκείνο το αντικείμενο. Ακόμα να προ¬ 
βαίνει στην επιμόρφωση του προσωπικού του ώστε να αντα- 
ποκρίνονται στην κάλυψη και άλλων αντικειμένων. 

6. Τα τεχνικά επιδόματα που τυχόν χορηγούνται τους αντί¬ 
στοιχους τεχνικούς των ΟΤΑ καταβάλλονται και στο αντίστοι¬ 
χο τεχνικό προσωπικό της επιχείρησης. 

7. Για εξαιρετικές πράξεις περίτην εκτέλεση της υπηρεσίας 
και εξαιρετική επίδοση δύναται με απόφαση του Διοικητικού 
Συμβουλίου στο προσωπικό ηθικές αμοιβές ως εξής: 

α. Ευαρέσκεια. 

β. Γραπτός έπαινος ανακοινούμενος και στο υπόλοιπο προ¬ 
σωπικό. 

ΚΕΦΑΛΑΙΟ Δ' 

Τρόπος πρόσληψης προσωπικού προς 
πλήρωση θέσεων 
ΤΜΗΜΑ Α' 

Υπηρεσιακή Κατάσταση 
Άρθρο 11 

Διαδικασία πληρώσεως θέσεων 

1. Η πλήρωση των κενών και κενούμενων θέσεων ενεργείται 
ύστερα από απόφαση του Διοικητικού Συμβουλίου της επιχεί¬ 
ρησης κρίνοντας για την ανάγκη πληρώσεως αυτών. 

2. Η πρόσληψη του προσωπικού αορίστου ή ορισμένου χρό¬ 
νου προς πλήρωση των ανωτέρω θέσεων και η υπηρεσιακή 
κατάσταση των προσλαμβανόμενων διέπεται από τις διατά¬ 
ξεις του παρόντος Κεφαλαίου. 

ΤΜΗΜΑ Β' 

Προϋποθέσεις και διαδικασία προσλήψεως 
Άρθρο 12 

Προσόντα προσλήψεως 

1. Για την πλήρωση των θέσεων του άρθρου 8 του παρόντος 
απαιτούνται τα εκάστοτε για τους μόνιμους Δημοτικούς Υπαλ¬ 
λήλους προβλεπόμενα γενικά προσόντα διορισμού πλην του 
ανωτάτου και κατωτάτου ορίου ηλικίας που ορίζεται από 21-45 
και εν ελλείψει υποψηφίων με το όριο τούτο ορίζεται μέχρι 55. 

2. Τα ειδικά και ιδιαίτερα προσόντα του ανωτέρω προσωπι¬ 
κού ορίζονται ως ακολούθως: 

Α' Κλάδου στελεχών Γ ενικών θέσεων. 

Διευθυντού Υπηρεσιών. 

Ειδικά προσόντα. 

Πτυχίο (ή δίπλωμα) Ανωτάτης σχολής του εσωτερικού ή 
εξωτερικού (με αναγνωρισμένο πτυχίο ή δίπλωμα από το Ελ¬ 
ληνικό Δημόσιο) με μια από τις ακόλουθες ειδικότητες: 

Πολιτικός μηχανικός. 

Υγειονολόγος Μηχανικός. 

Μηχανολόγος ηλεκτρολόγος. 

Χημικός Μηχανικός. 

Οικονομολόγος. 

Ιδιαίτερα προσόντα: 

α) Μεταπτυχιακές σπουδές σε θέματα υδρεύσεως αποχε- 
τεύσεως και προστασίας του υδάτινου περιβάλλοντος ή προ- 
κειμένου περί του οικονομολόγου σε θέματα οικονομικού 
σχεδιασμού ή διοικήσεως επιχειρήσεων ή διοικήσεως ΟΤΑ ή 
εκτιμήσεως επενδύσεων. 

β) Η αποδεικνυομένη πολυετής υπηρεσία τη διαχείριση συ¬ 
στημάτων υδρεύσεως αποχετεύσεως. 

γ) Η αποδεικνυομένη εμπειρία σε κατασκευή ή επίβλεψη 
υδραυλικών έργων προκειμένου περί Πολιτικού Μηχανικού 
ιδιαίτερα στο Δήμο Αντιρρίου σε υπεύθυνη διοικητική θέση 
Ιδιωτικής επιχείρησης ή δημόσιας επιχειρήσεως ή δημοσίου 
οργανισμού ή ΟΤΑ. 

δ) Η αποδεικνυομένη εμπειρία σε κατασκευή ή επίβλεψη 
υδραυλικών έργων προκειμένου περί Οικονομολόγου η απο- 
δεικνυομένη πολυετής προϋπηρεσία σε υπεύθυνη διοικητική 
θέση Ιδιωτικής επιχείρησης ή δημόσιας επιχειρήσεως ή δη¬ 
μοσίου οργανισμού ή ΟΤΑ. 

ε) Να γνωρίζει καλώς μία από τις γλώσσες Αγγλικής Γαλλι- 
κής, Γερμανικής ή Ιταλικής (με τα αντίστοιχα πτυχία). 


Προϊστάμενος Διοικητικών Υπηρεσιών. 

Ειδικά προσόντα. 

Πτυχιούχος Ανωτάτης σχολής εσωτερικού ή εξωτερικού 
(με αναγνωρισμένο πτυχίο από το Ελληνικό δημόσιο). 

Ιδιαίτερα προσόντα 

α) Μεταπτυχιακές σπουδές σε θέματα οικονομικού σχεδια- 
σμού, ή διοίκησης επιχειρήσεων ή διοικήσεως ΟΤΑ ή εκτιμή¬ 
σεως επενδύσεων. 

β) Αποδεικνυομένη πολυετής προϋπηρεσία σε υπεύθυνη δι¬ 
οικητική θέση ιδιωτικής ή δημόσιας επιχειρήσεως ή ΟΤΑ. 

γ) Να γνωρίζει καλώς μία από τις γλώσσες Αγγλικής, Γαλλι- 
κής, Γερμανικής ή Ιταλικής Προϊστάμενος Οικονομικής Υπη¬ 
ρεσίας - Λογιστής. 

Α. Πτυχίο ανωτέρας οικονομικής σχολής του εσωτερικού ή 
εξωτερικού (με αναγνωρισμένο πτυχίο από το ελληνικό δημό¬ 
σιο). 

β. 5 ετής, το ελάχιστο εμπειρία σε τήρηση λογιστικών βι¬ 
βλίων Α' κατηγορίας και σε διπλογραφικό λογιστικό σύστημα. 

γ. 2 ετής, το ελάχιστο προϋπηρεσίας σε υπεύθυνη θέση λο¬ 
γιστηρίου. 

Ιδιαίτερα προσόντα: 

α. Εμπειρία σε θέματα ανάλυσης και εφαρμογής μηχανο¬ 
γραφημένων λογιστικών συστημάτων. 

β. Γνώση μιας ξένης γλώσσας. 

Β. Κλάδων Τεχνικών. 

Τεχνολόγων μηχανικών ή Υπομηχανικών. 

Ειδικά προσόντα: 

Πτυχίο ανωτέρας σχολής του Εσωτερικού ή εξωτερικού (με 
αναγνωρισμένο πτυχίο από το Ελληνικό Δημόσιο) ή πτυχίο τε¬ 
χνολόγου μηχανικού ΤΕΙ στην ειδικότητα που προβλέπεται 
στις αντίστοιχες θέσεις δηλ. Μηχανολόγος Ηλεκτρολόγος. 

Ιδιαίτερα προσόντα: 

Προϋπηρεσία τουλάχιστον 3 ετών. 

Υδραυλικός. 

Ειδικά προσόντα: 

Πενταετής άσκηση του επαγγέλματος του υδραυλικού. 

Τεχνίτης υδραυλικών έργων και σιδηρουργός ηλεκτροσυ- 
γκολητής. 

Ειδικά προσόντα: 

Εμπειρία σε παρόμοιες εργασίες. 

Υδρονομείς. 

Ειδικά Προσόντα: 

Ενδεικτικό Γ' τάξεως εξαταξίου Γυμνασίου ή πτυχίο ανα¬ 
γνωρισμένο, κατωτέρας τεχνικής ή σχολής μαθητείας του 
Υπουργείου Εργ. κτλ. ή αποδεικνυομένη εμπειρία στην οικία 
ειδικότητα. 

Γ Κλάδου Διοικητικών - Οικονομικών. 

Γ ραμματείς - Δακτυλογράφοι. 

Ειδικά προσόντα: 

α. Απολυτήριο Λυκείου ή ©τάξιου γυμνασίου. 

β. Αποδεδειγμένη γνώση Η/Υ. 

Ταμίας - εισπράκτορας. 

Απόφοιτος Επαγγελματικού Λυκείου τμήματος υπαλλήλων 
λογιστηρίου ή απόφοιτος Γενικού Λυκείου ή εξαταξίου Γυ¬ 
μνασίου. 

Κατα μετρητής. 

Ειδικά προσόντα. 

Απολυτήριο τριταξίου Γ υμνασίου ή σχετική προϋπηρεσία 
σε αντίστοιχη θέση του Δήμου. 

Οδηγός αυτοκινήτου - χειριστής μηχανημάτων. 

Ειδικά προσόντα. 

Άδεια ικανότητας οδηγού ή χειριστού μηχανημάτων αντι¬ 
στοίχου κατηγορίας οχήματος κατά τις κείμενες διατάξεις: 

εργάτες. 

Ειδικά προσόντα. 

Απολυτήριο Δημοτικού Σχολείου και ελλείψει υποψηφίων 
με το προσόν αυτό, ανάγνωση και γραφή. 

3. Σε περίπτωση έλλειψης υποψηφίων με τα ιδιαίτερα προ¬ 
σόντα αρκούν τα ειδικά προσόντα. 

Άρθρο 13 

Τρόπος πρόσληψης προσωπικού 

1. Το πρόσωπο της Δ.Ε.Υ.Α.Α προσλαμβάνεται με επιλογή 
από το Διοικητικό συμβούλιο ή από επιτροπή η οποία συ¬ 
γκροτείται με απόφαση του Διοικητικού Συμβουλίου. 

Οι προσλήψεις γίνονται υποχρεωτικά κατά τη σειρά του πί¬ 
νακα των επιτυχόντων 

2. Ως κριτήρια επιλογής υποψηφίων θεωρούνται τα ειδικά 
και ιδιαίτερα προσόντα που προβλέπονται το άρθρο 12 του 
παρόντος. 

Άρθρο 14 

Διαδικασία προσλήψεως 

1. Η προκήρυξη των θέσεων δημοσιεύεται υποχρεωτικά 
στιςτοπικές εφημερίδες του Νομού Αιτωλ/νίας ημερήσιας κυ¬ 
κλοφορίας. 

Οι υποψήφιοι εντός 15 ημερών από την ημερομηνίας της 
δημοσίευσης της προκήρυξης υποβάλλουν στην Δ.Ε.Υ.Α.Α. 
αίτηση στην οποία επισυνάπτουν όλα τα απαιτούμενα δικαιο- 
λογητικά. 

2. Με απόφαση του Δ.Σ. της Δ.Ε.Υ.Α.Α. καθορίζονται το πε¬ 
ριεχόμενο της προκήρυξης των θέσεων, ο τύπος της αίτησης 
και τα απαιτούμενα δικαιολογητικά που θα υποβάλλουν οι 
υποψήφιοι, το προσωπικό της Δ.Ε.Υ.Α.Α. που θα είναι αρμόδιο 
για την χορήγηση την παραλαβή και την ταξινόμηση των αιτή¬ 
σεων. 

Άρθρο 15 

Πράξη προσλήψεως 

Με απόφαση του Προέδρου του Δ.Σ της Δ.Ε.Υ.Α.Α διορίζο¬ 
νται οι επιτυχόντες υποψήφιοι, η θέση την οποία καταλαμβά¬ 
νουν οι αποδοχές τους σύμφωνα με το άρθρο 10 του παρό¬ 
ντος Ο.Ε.Υ., και η ημερομηνία κατά την οποία πρέπει να πα¬ 
ρουσιαστούν για την ανάληψη τις εργασίας τους. 

Η απόφαση κοινοποιείται στους επιτυχόντες υποψηφίους 
με συστημένη ταχυδρομική επιστολή. 

Άρθρο 16 

Ανάκληση προσλήψεως 

Η απόφαση προσλήψεως ανακαλείται αν ο προσληφθείς 
δεν αποδέχεται αυτή είτε ρητώς είτε σιωπή ρώς με το να μην 
παρουσιασθεί στην εργασία του κατά την προκαθορισμένη 
ημερομηνία. 

Άρθρο 17 

Δοκιμαστική Υπηρεσία 

1. Ο προσλαμβανόμενος διανύει ετήσια δοκιμαστική υπη¬ 
ρεσία κατά την διάρκεια της οποίας δύναται να απολυθεί με 
αιτιολογημένη απόφαση του Δ.Σ. για λόγους αναγόμενους 
στην υπηρεσία του. 

2. Εντός μηνός από της συμπληρώσεως της δοκιμαστικής 
υπηρεσίας το Δ.Σ. υποχρεούται να αποφανθεί αν ο προσλη¬ 
φθείς είναι κατάλληλος προς συνέχιση της παροχής των υπη¬ 
ρεσιών του. 

3. Ο κατάτας ανωτέρω 1 & 2 παραγράφους κριθεί απολυ- 
τέος ή ακατάλληλος προς συνέχιση της παροχής των υπηρε¬ 
σιών του απολύεται υποχρεωτικά. 

ΤΜΗΜΑ Γ' 

Υποχρεώσεις - δικαιώματα 

Άρθρο 18 

Καθήκοντα - περιορισμοί - αστική ευθύνη 

1. Οι εκάστοτε ισχύουσες διατάξεις για τα θεμελίωση καθή¬ 
κοντα τους περιορισμούς και της αστικής ευθύνης των Δημο¬ 
τικών Διοικητικών υπαλλήλων εφαρμόζονται αναλόγως και 


στο προσωπικό του παρόντος Κεφαλαίου εξαιρέσει περί 
εντοπιότητας διατάξεων. 

2. Αν η μερική απασχόληση του προσωπικού δεν υπερβαίνει 
τις τρεις ώρες την ημέρα επιτρέπεται σ’ αυτό η κατοχή και 
δεύτερης θέσεως. 

3. Οι διατάξεις του Ν. 1264/82 για τον εκδημοκρατισμό του 
συνδικαλιστικού κινήματος και την κατοχύρωση των συνδικα¬ 
λιστικών ελευθεριών των εργαζομένων όπως αυτές εκάστοτε 
τροποποιούμενες και συμπληρούμενες ισχύουν εφαρμόζο¬ 
νται και επί του προσωπικού της επιχειρήσεως. 

Άρθρο 19 

1. Η υπερωριακή απασχόληση επιτρέπεται προς αντιμετώ¬ 
πιση εκτάκτων και επειγουσών αναγκών, εφαρμοζομένωντων 
εκάστοτε ισχυουσών διατάξεων της εργατικής Νομοθεσίας. 

2. Η υπερωριακή απασχόληση αποφασίζεται με αιτιολογη¬ 
μένη απόφαση του Δ.Σ. 

Άρθρο 20 

Μισθολογική προαγωγή προσωπικού 

1. Οι μισθολογικές προαγωγές ενεργούνται εκάτοστε μόνο 
κατά ένα μισθολογικό κλιμάκιο μέχρι του ανωτάτου μισθολο- 
γικού κλιμακίου της ειδικότητας του μισθωτού. 

2. Οι πάσης φύσεως μισθολογικές προαγωγές του προσω¬ 
πικού (μισθολογική προαγωγή, χορήγηση επιδομάτων κ.τλ.) 
ενεργούνται ύστερα από απόφαση του Προέδρου του Διοικη¬ 
τικού Συμβουλίου και έπειτα από σχετική έγγραφη εισήγηση 
του Δ/ντού Υπηρεσιών της Επιχειρήσεως. 

3. Ουδεμία μισθολογική προαγωγή ενεργείται αν στον ατο¬ 
μικό φάκελο του μισθωτού δεν υπάρχουν τα για κάθε κλάδο 
κατηγορία και ειδικότητα απαιτούμενα δικαιολογητικά απο¬ 
δεικτικά, των τυπικών προσόντων αυτού. 

4. Οι μισθολογικές προαγωγές ανακοινώνονται από την Δι¬ 
οικητική υπηρεσία εγγράφως. 

Άρθρο 21 

Κωλύματα παροχής εργασίας 

1. Αποδοχές δεν οφείλονται στον προσληφθέντα για παρα- 
σχεθείσα υπηρεσία καθόλου ή εν μέρει από υπαιτιότητάτου. 

2. Ο προσληφθείς διατηρεί την αξίωση για αποδοχές αν κω¬ 
λύεται να εργαστεί ένεκα σπουδαίου λόγου κατά τα ισχύοντα 
στην εργατική νομοθεσία. 

3. Οποιοδήποτε ποσόντο οποίο ο προσληφθείς δικαιούται 
να λάβει διαρκούντος του κωλύματος λόγω υποχρεωτικής εκ 
του νόμου ασφαλίσεως εκπίπτεται έκτων οφειλουμένων απο¬ 
δοχών. 

Άρθρο 22 

Αναγγελία κωλύματος 

1. Ο προσληφθείς υποχρεούται να αναγγείλει αμελλητί 
στην υπηρεσία του κάθε κώλυμα προς παροχή εργασίας. 

2. Αν το κώλυμα συνίσταται σε κάθε νόσο αυτού υποχρεού- 
ται να προσκομίσει στην υπηρεσία βεβαίωση γιατρού κ.τ.λ. 
του οικείου ασφαλιστικού οργανισμού κατά τις περί τούτου 
κείμενες διατάξεις στην οποία θα πιστοποιείται η ανικανότητα 
προς εργασία ως και η πιθανή διάρκεια αυτής. 

3. Οσάκις κατά τις κείμενες διατάξεις δεν οφείλονται απο¬ 
δοχές η περικοπή αυτών ενεργείται με πράξη του εντεταλμέ¬ 
νου για την εκκαθάριση και πληρωμή των δαπανών ειδοποι- 
ουμένων προς τούτου από τον προϊστάμενο της υπηρεσίας, 
ανακοινούται δε επί αποδείξει και στον ενδιαφερόμενο. 

Άρθρο 23 

Άδειες (κανονική, άνευ αποδοχών, 
εκπαιδευτική, κυήσεως) 

Χρόνο εργασίας 

1. Για τις άδειες (κανονική, άνευ αποδοχών, εκπαιδευτική, 
κυήσεως) καιτον χρόνο εργασίας ισχύουν οι διατάξεις της ερ- 

γατικής νομοθεσίας. Οι ώρες ενάρξεως καιλήξεωςτης εργα¬ 
σίας του εργατοτεχνικού προσωπικού ορίζονται αναλόγως 
των συνθηκών και του τόπου απασχολήσεως από τον Διευθυ¬ 
ντή των υπηρεσιώντηρουμένωντωνδιατάξεωντης εργατικής 
νομοθεσίας. 

2. Ο Διευθυντής υπηρεσιών καθορίζει την εποχή χορήγη¬ 
σης της άδειας και τη σειρά προτεραιότητας των δικαιούμε¬ 
νων και εντός των χρονικών ορίων που ορίζει η εργατική νο¬ 
μοθεσία. 

Οι κανονικές άδειες είναι υποχρεωτικές για το προσωπικό. 

3. Το ωράριο εργασίας του προσωπικού γραφείου ορίζεται 
με το αντίστοιχο του προσωπικού Γραφείων του Δήμου 
Αντιρρίου. 

ΤΜΗΜΑ Δ' 

Μεταβολές 
Άρθρο 24 
Τοποθέτηση 

Η τοποθέτηση του προσωπικού στις προς πλήρωση θέσεις 
ενεργείται με απόφαση του προέδρου του Δ.Σ. της επιχειρή- 
σεως. 

Άρθρο 25 
Απόσπαση 

Απόσπαση του προσωπικού επιτρέπεται μόνο προς κάλυψη 
εξαιρετικής υπηρεσιακής ανάγκης για 1 το πολύ εξάμηνο 
αποκλειόμενης της επαναλήψεως προ της παρόδου ενός 
έτους. Η απόσπαση ενεργείται με απόφαση του Διευθυντού 
Υπηρεσιών. Ο αποσπώμενος λαμβάνει τις αποδοχές της θέ- 
σεως στην οποία αποσπάται αν αυτές είναι ίσες ή ανώτερες 
από εκείνες της θέσεως από την οποία αποσπάται. 

Άρθρο 26 
Μετακίνηση 

Απλή μετακίνηση του προσωπικού σε άλλη θέση που απαι¬ 
τούνται τα αυτά προσόντα γίνεται με απόφαση του προϊστα¬ 
μένου της αρμόδιας υπηρεσίας. 

Άρθρο 27 
Μετάταξη 

1. Η Μεταβολή του κλάδου ή της κατηγορίας ή της ειδικό¬ 
τητας που ανήκει ο μισθωτός (μετάταξη) γίνεται από το Δ.Σ. 
της επιχείρησης ύστερα από αίτηση του ενδιαφερομένου εφ’ 
όσον υπάρχει κενή θέση και ο μετατασσόμενος έχει τα προ¬ 
σόντα για την κάλυψη της θέσεως στην οποία μετατάσσεται. 

2. Ο μετατασσόμενος κατατάσσεται στο αντίστοιχο εισα¬ 
γωγικό μισθολογικό κλιμάκιο του κλάδου κατηγορίας και ειδι¬ 
κότητας που μετατάσσεται τίθεται δε κατά την αρχαιότητα με¬ 
τά τους κατάτονχρόνοτούτο υπηρετούντας στο αυτό μισθο- 
λογικό κλιμάκιο. 

Άρθρο 28 

Ατομικοί φάκελοι - εκθέσεις προσωπικού 

1. Δια κάθε προσλαμβανόμενο μισθωτό τηρείται ίδιος φά¬ 
κελος που περιλαμβάνει όλα τα αναγκαία στοιχεία τα οποία 
αφορούν στην εν γένει υπηρεσιακή κατάσταση αυτού και τις 
εκθέσεις ουσιαστικών προσόντων. 

2. Δια το περιεχόμενο των ατομικών φακέλων καιτηςτηρή- 
σεως αυτών ως και για τον τύπο και το περιεχόμενο των θέσε¬ 
ων ουσιαστικών και οι αρμόδιοι προς σύνταξη αυτών εφαρ¬ 
μόζονται ανάλογα οι κατωτέρω διατάξειςτου Υπουργού Προ¬ 
εδρίας Κυβερνήσεως. 

α. Σ 42/1/15285/16.9.1980 ΦΕΚ Β' 975/29.9.1980 «περί τη- 
ρήσεως ατομικών φακέλων για το με σύμβαση εργασίας ιδιω¬ 
τικού δικαίου ειδικό επιστημονικό, τεχνικό και βοηθητικό προ¬ 
σωπικό του Δημοσίου των ΟΤΑ και των λοιπών Ν.Π.Δ.Δ.» και 

β. Σ 42/15286/16.9.1980 ΦΕΚ Β' 1010/6.10.1980 «περί των 
εκθέσεων ουσιαστικών προσόντων του επί συμβάσει εργα¬ 


σίας ειδικού επιστημονικού, τεχνικού και βοηθητικού προσω¬ 
πικού του Δημοσίου, των ΟΤΑ και των λοιπών νομικών προ¬ 
σώπων Δημοσίου Δικαίου». 

ΤΜΗΜΑ Ε' 

Λύση των συμβάσεων εργασίας. 

Άρθρο 29 

Απόλυση - Λύση Εργασιακής Σχέσεως 

Η σύμβαση εργασίας των εργαζομένων στην Δ.Ε.Υ.Α.Α. 
λύεται: 

Με καταγγελία της σύμβασης εργασίας εκ μέρους του ερ¬ 
γαζομένου. 

Αυτοδίκαια, με την συμπλήρωση των προϋποθέσεων συ- 
νταξιοδότησης που ο νόμος ορίζει. 

Με το θάνατο του εργαζομένου. 

Με την αδικαιολόγητη ή αυθαίρετη απουσία του εργαζόμε¬ 
νου από την εργασία του πέραν των πέντε (5) ημερών. Στην 
περίπτωση αυτή, θεωρείται ότι η σύμβαση λύεται με υπαιτιό¬ 
τητα του εργαζομένου. Η αδικαιολόγητη και αυθαίρετη απου¬ 
σία, έστω και μικρότερη από πέντε ημέρες, που γίνεται όμως 
κατ’ επανάληψη, μπορεί να θεωρηθεί βασικός λόγος για κα¬ 
ταγγελία της σύμβασης εργασίας από την Επιχείρηση. 

Η καταγγελία της σύμβασης εκ μέρους του εργαζόμενου ή 
της Επιχείρησης γίνεται σύμφωνα με τις διατάξεις της κείμε¬ 
νης νομοθεσίας και σύμφωνα με τους όρους που προβλέπο- 
νται από την ατομική σύμβαση εργασίας. 

Η απόλυση ενεργείται με απόφαση του Προέδρου του Δ.Σ. 
της Δ.Ε.Υ.Α.Α και γνωστοποιείται στο Δ.Σ. 

Άρθρο 30 
ΠΕΙΘΑΡΧΙΚΑ 

Έννοια Πειθαρχικού Αδικήματος. 

1. Κάθε παρέμβαση των καθηκόντων του προσωπικού με 
υπαίτιαπράξη ή παράλειψη, που μπορεί να καταλογισθεί απο¬ 
τελεί πειθαρχικό αδίκημα. 

2. Το κατά την έννοια της προηγούμενης παραγράφου κα¬ 
θήκον προσδιορίζεται τόσο από τις διατάξεις, εγκυκλίους, 
οδηγίες και διαταγές που αφορούν την υπηρεσία του εργα¬ 
ζόμενου όσο και από την διαγωγή που οφείλει να τηρεί, εξαι- 
τίας της θέσης του, μέσα και έξω από την υπηρεσία. 

Πειθαρχικά αδικήματα. 

3. Μεταξύ των πειθαρχικών αδικημάτων περιλαμβάνεται 
ιδίως: 

α. Η ανάρμοστη και αναξιοπρεπής συμπεριφορά σε ώρα 
υπηρεσίας. 

β. Η αδικαιολόγητη αποχή από την εκτέλεση των υπηρεσια¬ 
κών καθηκόντων η άρνηση εκτέλεσης υπηρεσιακών εντολών 
και η μη τήρηση του ωραρίου εργασίας. 

γ. Η φθορά από κακή χρήση και απώλεια περιουσιακών 
στοιχείων της Επιχείρησης ή ιδιοποίηση αυτών. 

δ. Κάθε πράξη ή παράλειψη για την υπηρεσία και το ήθος 
των εργαζομένων στη ΔΕΥΑΑ. 

ε. Η απόκρυψη πειθαρχικών παραπτωμάτων τόσο από τον 
υπαίτιο όσο και από αυτούς που περιήλθε στην αντίληψή 
τους. 

στ. Η παράλειψη άσκησης πειθαρχικού ελέγχου, 
ζ. Η χρήση για εργασίες έξω από τις αρμοδιότητες της υπη¬ 
ρεσίας περιουσιακών στοιχείων της ΔΕΥΑΑ. 

η. Η συμμετοχή σε διαγωνισμό ή δημοπρασία προμήθειας ή 
ανάθεση έργου μέσω τρίτου προσώπου. 

θ. Η απασχόληση σε παρεμφερείς με την ΔΕΥΑΑ δραστη¬ 
ριότητες, χωρίς ειδική άδεια της υπηρεσίας, 
ι. Η πλημμελής εκτέλεση των υπηρεσιακών καθηκόντων, 
κ. Η καταβολή πλασματικών επιδομάτων ή αποζημιώσεων. 

4. Πειθαρχικές ποινές. 

Πειθαρχικές ποινές είναι: 

α. Η προφορική παρατήρηση και η έγγραφη παρατήρηση. 

β. Η έγγραφη επίπληξη. 

γ. Το πρόστιμο μέχρι του 1/25 των μηνιαίων αποδοχών, 
δ. Η προσωρινή παύση από μια μέρα μέχρι 2 μήνες, 
ε. Η οριοτική απόλυση. 

5. Πειθαρχικές δικαιοδοσίες. 

Πειθαρχική δικαιοδοσία ασκούν: 
α. Οι πειθαρχικώς Προϊστάμενοι, 
β. Το Πειθαρχικό Συμβούλιο. 

Πειθαρχικώς Προϊστάμενοι είναι: 
α. Ο πρόεδρος του Δ.Σ. 

β. Ο Διευθυντής. 

γ. Οι Προϊστάμενοι Υπηρεσιών για όλο το προσωπικό της 
υπηρεσίας στην οποία προίστανται. 

δ. Οι Προϊστάμενοι γραφείων ή συνεργείων για το προσω¬ 
πικό ευθύνης τους. 

6. Όλοι οι πειθαρχικοί Προϊστάμενοι μπορούν να επιβάλ- 
λουντις ποινές τις προφορικής παρατήρησης - έγγραφης πα¬ 
ρατήρησης και έγγραφης επίπληξης. 

7. Τη ποινή του προστίμου μπορούν να επιβάλλουν: 
α) Ο πρόεδρος του Δ.Σ. 

β) Ο Διευθυντής. 

γ) Οι Προϊστάμενοι Υπηρεσιών. 

δ) Μεταξύ περισσοτέρων πειθαρχικών Προϊσταμένων, οι 
οποίοι αρμοδίως επιλήφθηκαν, προτιμάται εκείνος που πρώ¬ 
τος κάλεσε σε απολογία, 
ε) Πειθαρχικό συμβούλιο. 

8. Το πειθαρχικό συμβούλιο που είναι πενταμελές και απο- 
τελείται από δύο μέλη του Δ.Σ. της ΔΕΥΑΑ, εκ των οποίων το 
ένα Προεδρεύει, από τον Δ/ντη, από Προϊστάμενο Υπηρε¬ 
σίας, στην αρμοδιότητα του οποίου δεν υπάγεται ο υπάλλη¬ 
λος και από τον εκπρόσωπο των εργαζομένων, εκδικάζει πει¬ 
θαρχικά αδικήματα που επισύρουν ποινές πέραν των αρμο¬ 
διοτήτων των πειθαρχικών Προϊσταμένων ή μετά από δήλωση 
αναρμοδιότητας όλων των πειθαρχικώς Προϊσταμένων ή με¬ 
τά από έφεση υπαλλήλου κατά απόφασης μονομελούς οργά¬ 
νου. 

Το Πειθαρχικό Συμβούλιο μπορεί να επιβάλλει όλες τις ποι¬ 
νές που προβλέπονται από τον παρόντα οργανισμό. 

Έφεση κατά των αποφάσεων του Πειθαρχικού Συμβουλίου 
γίνεται όπως ο νόμος ορίζει. 

9. Εφέσεις. 

α. Οι πειθαρχικές αποφάσεις των μονομελών πειθαρχικών 
οργάνων υπόκεινται σε έφεση. 

β. Η έφεση ασκείται μόνο από αυτόν που τιμωρήθηκε μέσα 
σε προθεσμία πέντε (5) ημερών από την κοινοποίηση της πει¬ 
θαρχικής απόφασης. 

γ. Η έφεση και η προθεσμία για την άσκηση αυτής αναστέλ¬ 
λουν την εκτέλεση της απόφασης. Αρμόδιο για εκδίκαση έφε¬ 
σης είναι το Πειθαρχικό Συμβούλιο. 

10. Απολογία. 

α. Με εξαίρεση την προφορική παρατήρηση ή την έγγραφη 
παρατήρηση που αφού επιβληθεί γίνεται υπηρεσιακό σημεί¬ 
ωμα του πειθαρχικού Προϊσταμένου προς το τμήμα προσωπι¬ 
κού για να ενημερωθεί ο ατομικός φάκελος, καμία πειθαρχική 
ποινή δεν επιβάλλεται χωρίς την προηγούμενη κλήση σε απο¬ 
λογία. 

β. Η κλήση σε απολογία ορίζει με σαφήνεια το πειθαρχικό 
αδίκημα για το οποίο ελέγχεται ο εργαζόμενος και θέτει την 
προθεσμία μέσα στην οποία πρέπει να απολογηθεί που δεν 
μπορεί να είναι λιγότερη των τριών (3) ημερών από την ημέρα 
της επίδοσής της. 

γ. Η απολογία επιδίδεται με απόδειξη στον εγκαλούμενο. Σε 
περίπτωση άρνησης παραλαβής του εγγράφου συντάσσεται 
σχετική πράξη και θεωρείται ότι παρέλαβε το έγγραφο. 

δ. Αν ο εργαζόμενος δεν απολογηθεί μέσα στην προθεσμία 
που ορίζει η κλήση σε απολογία, θεωρείται αναπολόγητος και 
προχωρεί η διαδικασία. 


ε. Η οποιαδήποτε πειθαρχική απόφαση καταδικαστική ή 
απαλλακτική αναγράφεται περιληπτικά στο μητρώο των πει¬ 
θαρχικών ποινών που τηρεί το τμήμα προσωπικού. Αντίγρα¬ 
φο της απόφασης μπαίνει στον ατομικό φάκελο του εργαζο¬ 
μένου. 

στ. Οι πειθαρχικές αποφάσεις διαγράφονται και αποσύρο- 
νται από τον ατομικό φάκελο μετά από την παρέλευση: 

1. Ένα χρόνο για την επιβολή της ποινής της γραπτής επί¬ 
πληξης. 

2. Δύο χρόνων για ποινές προστίμου μέχρι των αποδοχών 
15 ημερών. 

3. Τριών ετών για ποινές προσωρινής απόλυσης. 

11. Αργία. 

Το προσωπικό τίθεται σε αργία: 

α. Αν στερήθηκε της προσωπικής του ελευθερίας από προ- 
φυλάκιση. 

β. Αν τιμωρήθηκε με την ποινή της προσωρινής ή οριστικής 
απόλυσης και μέχρι της τελεσίδικης έκδοσης απόφασης. 

γ. Με απόφαση του Προέδρου του Δ.Σ αν εκκρεμεί ποινική 
ή πειθαρχική δίωξη σε βάρος εργαζομένου και κρίνει ότι πα¬ 
ραπέρα απασχόλησή του αποβαίνει σε βάρος της ΔΕΥΑΑ. 

Σε αυτή την περίπτωση η αργία δεν μπορεί να παραταθεί 
πέραν των 30 ημερών. 

12. Για όσο διάστηματο προσωπικό μένει σε κατάσταση αρ¬ 
γίας: 

α. Αμοίβεται με το μισό των τακτικών αποδοχών. 

β. Δεν προσέρχεται στην υπηρεσία. 

γ. Διατηρεί τα υπόλοιπα δικαιώματά του και έχει όλες τις 
υποχρεώσεις που απορρέουν από τον οργανισμό. 

13. Προσωπικό που τέθηκε σε αργία και τελεσίδικα αθωώ¬ 
θηκε δικαιούται αναδρομικά την διαφορά των αποδοχών που 
του παρακρατήθηκαν. 

14. Πειθαρχικό απεσπασμένου προσωπικού. 

Το μόνιμα απεσπασμένο προσωπικό του Δήμου Αντιρρίου 
πειθαρχικά διέπεται από τις διατάξεις των υπαλλήλων των 
ΟΤΑ. 

15. Σε περίπτωση που υποπέσει σε πειθαρχικό παράπτωμα 
στην Επιχείρηση, ο Γ ενικός Δ/ντής ή ο Πρόεδρος του Δ.Σ. κι- 
νούντις διαδικασίες και διαβιβάζουν όλα τα στοιχεία στον Δή¬ 
μαρχο ο οποίος είναι πλέον αρμόδιος να επιβάλλει πειθαρχι¬ 
κές ποινές. 

ΚΕΦΑΛΑΙΟ Έ 

Προσωπικό προς κάλυψη παροδικών αναγκών - 
Συμβάσεις Έργων 
Άρθρο 31 

Πρόσληψη - Υπηρεσιακή κατάσταση 

1. Από την επιχείρηση δύναται να προσλαμβάνεται προσω¬ 
πικό με σύμβαση Ιδιωτικού Δικαίου, για την αντιμετώπιση κα- 
τεπειγουσών υπηρεσιακών αναγκών εμφανιζομένων στις πε¬ 
ριπτώσεις. 

α. Κενώσεις θέσεων και μέχρι πληρώσεως αυτών εφόσον 
έχει κινηθεί η νομική διαδικασία για την πλήρωσή τους. 

β. Απουσίας τακτικού προσωπικού λόγω αδειών (κανονι¬ 
κών, κυήσεως και τοκετού, αδικαιολογήτου απουσίας κ.τλ.) 
και για το αντίστοιχο χρονικό διάστημα. 

γ. Καλύψεως εποχιακών ή άλλων περιοδικών αναγκών που 
δεν εμπίπτουν στις με στοιχεία α και β περιπτώσεις και μέχρι 
5 μήνες κατ’ ανώτατο όριο το χρόνο. 

2. Η πρόσληψη γίνεται με απόφαση του Προέδρου του Δι¬ 
οικητικού Συμβουλίου. Η επιλογή γίνεται ελεύθερα κατά την 
κρίση του Προέδρου του Διοικητικού Συμβουλίου χωρίς δια¬ 
δικασία . Η σύμβαση εργασίας λογίζεται καταρτισθείσα από 
της αναλήψεως υπηρεσίας και λύεται αυτοδίκαια όταν λήξει ο 
χρόνος διάρκειάς της χωρίς καταβολή αποζημίωσης. 

Για την αυτοδίκαια λύση της σύμβασης εργασίας εκδίδεται 
διαπιστωτική πράξη απότο αρμόδιο γιατηνπρόσληψη όργανο. 

3. Η σύμβαση εργασίας του έκτακτου προσωπικού ορίζει 
και την ημερομηνία λήξης της. Σε περίπτωση που προσλαμ¬ 
βάνεται έκτακτο προσωπικό για την κατασκευή εξυπηρέτηση 
ορισμένου έργου, η εργατική σύμβαση είναι ορισμένου έργου 
και λήγει αυτοδίκαια με την περίπτωση του έργου. 

ΚΕΦΑΛΑΙΟ ΣΤ 
Μεταβατικές διατάξεις 

Άρθρο 32 

Ένταξη υπηρετούντος προσωπικού στο Δήμο Αντιρρίου. 

Το προσωπικό που υπηρετεί με σχέσεις εργασίας Ιδιωτικού 
Δικαίου στο Δήμο Αντιρρίου και το οποίο απασχολείται σε 
υπηρεσίες υδρεύσεως και αποχετεύσεως καθίσταται προσω¬ 
πικό της παρούσης επιχειρήσεως με την ίδια σχέση που υπη¬ 
ρετεί και καταλαμβάνει αντιστοίχως θέσεις από τις προβλε- 
πόμενες από τον παρόντα Ο. ΕΎ. 

Άρθρο 33 

Μετάταξη υπηρετούντος μόνιμου προσωπικού 
στο Δήμο Αντιρρίου 

Το τακτικό διαβαθμισμένο προσωπικό του Δήμου Αντιρρίου 
που υπηρετεί σε υπηρεσίες υδρεύσεως και αποχετεύσεως, 
δύναται με αίτησή του και ύστερα από απόφαση του παρά τη 
Νομαρχία υπηρεσιακού συμβουλίου να μετατάσσεται με τις 
θέσεις που κατέχει στην επιχείρηση, διεπόμενο ως προς όλες 
τις υπηρεσιακές του μεταβολές και δικαιώματα από τις εκά- 
στοτε ισχύουσες ειδικές περί του προσωπικού τούτου διατά¬ 
ξεις των Δήμων. 

ΚΕΦΑΛΑΙΟ Ζ' 

Τελικές διατάξεις 

Άρθρο 34 

Διαπίστωση ξένης γλώσσας 

Η πλήρη γνώση μίας από τις ξένες γλώσσες Αγγλικής ή Γαλ- 
λικής ή Γερμανικής ή Ιταλικής διαπιστώνεται με αντίστοιχο τίτ¬ 
λο ή δοκιμασία. 

Άρθρο 35 

Στρατιωτική υπηρεσία 

Σε περίπτωση στρατεύσεως προσωπικού της επιχειρήσε- 
ως, τούτο διατηρεί τη θέση του, εφαρμοζομένων επ’ αυτού 
των εκάστοτε ισχυουσών περί των στρατευομένων μισθωτών 
διατάξεων. Ο χρόνος της τοιαύτης στρατεύσεως προσμετρά¬ 
τε για κάθε συνέπεια του εργαζομένου. 

Άρθρο 36 

Ηθικές αμοιβές 

Για εξαιρετικές πράξεις περί την εκτέλεση της υπηρεσίας 
και για εξαιρετική απόδοση δύναται με απόφαση του Διοικη¬ 
τικού Συμβουλίου να απονέμονται στο προσωπικό ηθικές 
αμοιβές ως εξής: 

1. Ευαρέσκεια. 

2. Γραπτός έπαινος ανακοινούμενος και στο υπόλοιπο προ¬ 
σωπικό. 

Άρθρο 37 

Ανάθεση καθηκόντων προϊσταμένων 

1. Με αποφάσεις του προέδρου του Διοικητικού Συμβουλί¬ 
ου ανατίθενται καθήκοντα προϊσταμένου οιασδήποτε στάθ¬ 
μης διοικήσεως σε μισθωτούς της επιχειρήσεως τηρουμένων 
των διατάξεων του Ν. 1069/80. 

2. Η κατά την προηγούμενη παράγραφο ανάθεση καθηκό¬ 
ντων δεν μεταβάλλει την υπηρεσιακή του κατάσταση του μι¬ 


σθωτού ο οποίος διατηρείτο μισθολογικότου κλιμάκιο καιτην 
οργανική θέση της κατηγορίας και ειδικότητά του. 

3. Οι μισθωτοί που τους έχουν ανατεθεί καθήκοντα προϊ¬ 
σταμένων δικαιούνται καθ’ όλη τη χρονική διάρκεια άσκησης 
των καθηκόντων τούτων όλων των για την οικία θέση τυχόν 
προβλεπομένων ειδικών επιδομάτων, που η χορήγησή τους 
διακόπτεται με την ανάκλησή της περί αναθέσεως των καθη¬ 
κόντων προϊσταμένου αποφάσεως. 

Η διακοπή της καταβολής των επιδομάτων τούτων άρχεται 
από τις πρώτης του επομένου της χρονολογίας εκδόσεως της 
ανακλητικής αποφάσεως μηνός. 

Άρθρο 38 

Αναπλήρωση προϊσταμένων 

1. Διευθυντής Υπηρεσιών που λείπει ή απουσιάζει ή κωλύε¬ 
ται αναπληρώνεται από ένα των προϊσταμένων των υπηρε¬ 
σιών οριζόμενος από τον Πρόεδρο του Διοικητικού Συμβουλί¬ 
ου, κατά τις διατάξεις του Ν. 1069/80. 

2. Προϊστάμενος υπηρεσίας που λείπει ή απουσιάζει ή κω¬ 
λύεται αναπληρώνεται από τον προϊστάμενο άλλης υπηρε¬ 
σίας ή τον προϊστάμενο τμήματος οριζόμενο από τον Δ/ντή 
Υπηρεσιών. 

3. Προϊστάμενος τμήματος που λείπει ή απουσιάζει ή κω¬ 
λύεται αναπληρώνεται από τον Προϊστάμενο άλλου τμήματος 
ή μισθωτό του αυτού τμήματος οριζόμενος από τον Διευθυ¬ 
ντή Υπηρεσιών. 

Άρθρο 39 

Ερμηνεία - Μεταβολές Ο.Ε.Υ. 

1. Σε περίπτωση που Δ.Ε.Υ.Α.Α. αναλάβει και άλλες δραστη¬ 
ριότητες, σύμφωνα μετις δυνατότητες που δίνονται απότο νό¬ 
μο πέρα από αυτές που αναφέρονται στο παρόντα Ο.Ε.Υ., το 
Δ.Σ. συμπληρώνει ή και τροποποιεί τον Ο.Ε.Υ. με τις απαραί¬ 
τητες διοικητικές ενότητες και τις αντίστοιχες περιγραφές αρ¬ 
μοδιοτήτων τους. Επίσης μπορεί να μεταβάλλει τον αριθμό 
προσωπικού της Επιχείρησης. Για όλες τις παραπάνω μεταβο¬ 
λές οι αποφάσεις του Δ.Σ. υπόκεινται στην προβλεπόμενη από 
το νόμο διαδικασία έγκρισης και δημοσιεύσεων. 

Άρθρο 40 

1. Σε περίπτωση που μεταβληθεί το Νομικό - Ιδιοκτησιακό 
καθεστώς της Δ.ΕΥ.Α.Α.(Ν. 1069/80) το τακτικό προσωπικό 
εξακολουθεί να απασχολείται στο φορέα που θα αναλάβει τα 
αντικείμενα της Επιχείρησης με όλα τα δικαιώματάτου και σε 
αντίστοιχες οργανικές θέσεις. 

Άρθρο 41 

1. Η ισχύς του παρόντος Ο.Ε.Υ. άρχεται από την δημοσίευ¬ 
σή του στην Εφημερίδα της Κυβερνήσεως. 

Κάλυψη δαπάνης 

Από τις διατάξεις της απόφασης αυτής, δεν προκαλείται δα¬ 
πάνη σε βάρος του Κρατικού Προϋπολογισμού αλλά σε βά¬ 
ρος της επιχείρησης , το ύψος της οποίας δεν μπορεί να υπο- 
λογισθεί. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Ιουλίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝ.ΣΚΟΥΡΑΣ 

